نثر

النثر هوا نوع من انواع الكتابه اللى بتعتبر من اسهل و اعم انواع الادب الموجود فى اى لغه و ده لسهولته و قربه من الحديث المرسل اللى الناس بتستخدمه فى الكلام العادى, النثر بيختلف عن الشعر بالتنوع الكبير فى الالحان و كمان مش بيلتزم بالقافيه و لا بالوزن.

بساطته و بنيته الحره خلته الاستخدام الاعم فى الكتابه الموضوعيه و الجرايد والمجلات و حاجات تانيه كتير.

النثر الادبى ليه تعريفات كتيره لكن من اوضحها: التعبير عن الافكار والعواطف و الانفعالات بكلام جميل مش بيتقيد بالوزن و لا بالقافيه زى الشعر التقليدى, فهوا كلام بيعبر عن اللى جوه نفس الانسان من افكار و خواطر و مشاعر و انفعالات, و الكلام ده بيستخدم لغه ادبيه و بيستخدم الخيال اللى بيولد صوره فنيه رائعه بتعبر عن اللى بيدور فى فكر الانسان.
 الحاجات اللى يختلف فيها النثر عن الشعر 
- النثر مش مقيد باوزان و لا بالقوافى.

- النثر ليه قدره اكبر من الشعر على عرض الافكار و القناع بالرأى.

- النثر ليه قدره كبيره على الجمع بين الفكره و العاطفه بتوازن دقيق جدا.

 الحاجات اللى بيتفق فيها النثر مع الشعر 
- الاتنين عباره عن تعبير عن الافكار و المشاعر.

- الاتنين بيستخدمو اللغه بعنايه كبيره.

- الاتنين بيستخدمو الخيال و الصوره الفنيه لتوضيح المعنى و تزيينه.

 انواع النثر 
- المقاله

- الخطابه

- القصه

- المسرحيه

كل نوع من الانواع دول بيعتبر فن بذاته ليه قواعده و اصوله.

 مصادر 
تعريف النثر

تصنيف:ادب